अभी कुछ समय पहले एक पुस्तक अमेरिका के कृषि विभाग द्वारा प्रकाशित हुई थी- ‘The Cow is a wonderful laboratory’ (गाय एक आश्चर्यजनक रसायनशाला है)। इस पुस्तक में भी सिद्ध किया गया है कि प्रकृति ने समस्त जीव-जंतुओं और सभी दुग्धधारी पशुओं में से केवल गाय ही एक ऐसी पैदा की है, जिसे लगभग 180 फुट (2160 इंच) लम्बी आँत दी है। अन्य पशुओं या जीवधारियों में यह विशेषता नहीं है। यही कारण है कि गाय जो कुछ भी खाती या पीती है, वह इस लम्बी आँत से होकर अंतिम छोर तक जाता है। जैसे दूध से मक्खन निकालने वाली मशीन में जितनी अधिक गरारियाँ लगाई जाती हैं, उससे उतना ही अधिक एवं शुद्ध फैट का मक्खन निकलता है, वैसे ही प्रकृति ने भी गाय की शारीरिक संरचना में सबसे लम्बी आँत दी है, जिससे उसका दूध अन्य दूध देने वाले पशुओं से भी अधिक श्रेष्ठ होता है।